# Cena rektora

# za originálne umelecké alebo architektonické dielo 2019

**Rektor**

**Slovenskej technickej univerzity v Bratislave**

v snahe naplniť jednu z kľúčových úloh Vedenia STU smerujúcu k posilneniu motivácie pracovníkov STU na prezentáciu svojich špičkových vedeckých a umeleckých výkonov

**vyhlasuje finančne dotovanú cenu rektora za**

***1. originálne umelecké dielo za rok 2019,*  
*2. originálne architektonické dielo za rok 2019.***

Vo všetkých prípadoch budú akceptované návrhy, kde je navrhovaným na ocenenie pracovník STU na ustanovený týždenný pracovný čas, interný doktorand alebo študent denného štúdia a jeho príslušnosť k STU bola zrejmá v čase vytvorenia a realizácie diela. Akceptované budú iba návrhy zatiaľ neocenené v žiadnych súťažiach a diela, ktoré spadajú do kategórie registrovanej v CREUČ.

**Ocenenie** **vo forme finančnej odmeny**:

            Kategória 1. bude finančne dotovaná sumou 2000,- €.  
            Kategória 2. bude finančne dotovaná sumou 2000,- €

**Harmonogram výzvy** :

* **Vyhlásenie výzvy** – 18. 12. 2019
* **Termín na predkladanie žiadostí na fakulte**: 31. január 2020, 13.00 hod.
* **Termín pre fakulty na predkladanie žiadostí na rektoráte**: 14. február 2020, 13.00 hod. Návrhy sa predkladajú v písomnej forme podpísané dekanom fakulty (alebo povereným členom vedenia fakulty). Návrh je potrebné doložiť dokumentáciou dokladajúcou navrhované dielo.
* **Vyhlásenie výsledkov a udelenie ocenení:** bude na celouniverzitnom spoločenskom podujatí organizovanom rektorom STU.